title: A Tanács 2011/318/KKBP határozata ( 2011. március 31. ) az Amerikai Egyesült Államok és az Európai Unió közötti, az Amerikai Egyesült Államoknak az Európai Unió válságkezelési műveleteiben való részvételéről szóló keretmegállapodás aláírásáról és megkötéséről

text:
               31.5.2011

               HU

               Az Európai Unió Hivatalos Lapja

               L 143/1

         A TANÁCS 2011/318/KKBP HATÁROZATA
   (2011. március 31.)
   az Amerikai Egyesült Államok és az Európai Unió közötti, az Amerikai Egyesült Államoknak az Európai Unió válságkezelési műveleteiben való részvételéről szóló keretmegállapodás aláírásáról és megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 37. cikkére, valamint az Európai Unió működéséről szóló szerződésre és különösen annak 218. cikke (5) és (6) bekezdésére,
   tekintettel az Unió külügyi és biztonságpolitikai főképviselőjének (a továbbiakban: a főképviselő) javaslatára,
   mivel:

               (1)

               A harmadik államoknak az Unió válságkezelési műveleteiben történő részvételével kapcsolatos feltételeket az ilyen jövőbeli lehetséges részvétel kereteit megállapító megállapodásban kell rögzíteni, és nem esetenként, az egyes érintett műveletek vonatkozásában kell meghatározni.

               (2)

               Azt követően, hogy a Tanács 2010. április 26-án a tárgyalások megkezdésére való felhatalmazásról szóló határozatot fogadott el, a főképviselő tárgyalásokat folytatott az Amerikai Egyesült Államok és az Európai Unió közötti, az Amerikai Egyesült Államoknak az Európai Unió válságkezelési műveleteiben való részvételéről szóló keretmegállapodásról (a továbbiakban: a megállapodás).

               (3)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   A Tanács az Unió nevében jóváhagyja az Amerikai Egyesült Államok és az Európai Unió közötti, az Amerikai Egyesült Államok Európai Unió válságkezelési műveleteiben való részvételéről szóló keretmegállapodást (a továbbiakban: a megállapodás).
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Uniót jogilag kötelező aláírására jogosult személy(eke)t.
   3. cikk
   A megállapodást annak aláírása napjától kezdve a megkötéséhez szükséges eljárások befejezéséig ideiglenesen alkalmazni kell (1).
   4. cikk
   A Tanács elnöke az Unió nevében megteszi a megállapodás 10. cikke (1) bekezdésében meghatározott értesítést.
   5. cikk
   Ez a határozat az elfogadásának napján lép hatályba.

      Kelt Brüsszelben, 2011. március 31-én.

            a Tanács részéről

            az elnök

         VÖLNER P.

      (1)  A megállapodás aláírásának időpontját a Tanács Főtitkársága teszi közzé az Európai Unió Hivatalos Lapjában.
    ---documentbreak---

               31.5.2011

               HU

               Az Európai Unió Hivatalos Lapja

               L 143/1

         FORDÍTÁS
   KERETMEGÁLLAPODÁS
   az Amerikai Egyesült Államok és az Európai Unió között az Amerikai Egyesült Államoknak az Európai Unió válságkezelési műveleteiben való részvételéről
   AZ AMERIKAI EGYESÜLT ÁLLAMOK (a továbbiakban: az EGYESÜLT ÁLLAMOK),
   és
   AZ EURÓPAI UNIÓ (a továbbiakban: az EU vagy az EURÓPAI UNIÓ),
   a továbbiakban együttesen: a Felek,
   Mivel:
   Az Európai Unió határozhat arról, hogy fellép a válságkezelés területén.
   Az elmúlt két évtizedben a kormányok és a multilaterális szervezetek egyre nagyobb erőfeszítéseket tettek arra, hogy felhasználják a rendelkezésükre álló eszközöket a világon előforduló konfliktusok csökkentésére.
   Az Egyesült Államok és az EU közös óhaja, hogy a válságkezelési műveletek terheit megosztva ösztönözzék a békés kiegyezést, és elősegítsék az újjáépítést és a stabilizációt, továbbá úgy vélik, hogy az Egyesült Államok szakértőinek közreműködése az EU-műveletekben növelheti e műveletek sikerének esélyét.
   Ahelyett, hogy az Egyesült Államoknak az EU válságkezelési műveleteiben való részvételének általános feltételeit eseti alapon, az egyes érintett műveletek vonatkozásában határoznák meg, az Egyesült Államok és az EU egy olyan megállapodásban kívánják e feltételeket lefektetni, amely létrehozza az ilyen jellegű esetleges jövőbeli részvétel keretrendszerét,
   A KÖVETKEZŐKBEN ÁLLAPODTAK MEG:
   1. cikk
   A részvételre vonatkozó határozatok
   (1)   Miután az Európai Unió határozott arról, hogy felkéri az Egyesült Államokat egy EU válságkezelési műveletben való részvételre, valamint azt követően, hogy az Egyesült Államok úgy határozott, hogy e műveletben részt vesz, az Egyesült Államok tájékoztatja az Európai Uniót a művelethez felajánlott hozzájárulásáról. Az Egyesült Államoknak egy EU válságkezelési műveletben való részvételéről hozott határozata tükrözi az Egyesült Államok elkötelezettségét, hogy tiszteletben tartja azon tanácsi határozat feltételeit, amelyben az EU az adott művelet végrehajtásáról határozott (a továbbiakban: a tanácsi határozat).
   (2)   Az Európai Unió és az Egyesült Államok konzultációt folytat az Egyesült Államok által felajánlott hozzájárulásról – beleértve a művelet működési költségvetéséhez való esetleges hozzájárulást is –, és amennyiben a Felek megállapodnak a részvételről, akkor annak e megállapodás rendelkezéseivel és a Felek által hozott kapcsolódó végrehajtási rendelkezésekkel összhangban kell megvalósulnia.
   (3)   Az Egyesült Államoknak az EU válságkezelési műveleteihez való hozzájárulása nem sérti az Európai Unió határozathozatali autonómiáját, és nem befolyásolja azt a tényt sem, hogy az Egyesült Államok eseti alapon határoz az EU válságkezelési műveleteiben való részvételéről.
   (4)   Az Európai Unió előzetesen tájékoztatja az Egyesült Államokat minden olyan határozatról, amely az (1) bekezdésben említett tanácsi határozat módosítására, vagy kapcsolódó végrehajtási intézkedések elfogadására vagy módosítására irányul.
   (5)   Az Egyesült Államok saját kezdeményezésére vagy az Európai Uniótól kapott felkérés alapján, a Felek közötti konzultációkat követően bármikor visszaléphet – teljesen vagy részben – az EU válságkezelési műveletben való részvételtől.
   2. cikk
   Hatály
   (1)   Ez a megállapodás, a Felek eltérő írásbeli megállapodásának kivételével, csak azokra az EU válságkezelési műveleteire alkalmazandó, amelyekhez az Egyesült Államok e megállapodás aláírását követően nyújt hozzájárulást, és nem érinti az olyan meglévő megállapodásokat, amelyek az Egyesült Államok egy EU válságkezelési műveletben való részvételét szabályozzák.
   (2)   E megállapodás csak az Egyesült Államok által az EU válságkezelési műveleteihez nyújtott, polgári személyi állományt, egységeket és eszközöket jelentő hozzájárulásokra vonatkozik (a továbbiakban: az amerikai kontingens).
   3. cikk
   Az állomány és az egységek jogállása
   (1)   Egy EU válságkezelési művelethez kirendelt amerikai kontingens jogállását, és mindenekelőtt annak kiváltságait és mentességeit az a megállapodás szabályozza, amelyet az EU a művelet végrehajtásának helye szerinti állammal a misszió jogállására vonatkozóan köt (a továbbiakban: a jogállásról szóló megállapodás), feltéve, hogy: a) a műveletben való részvételére vonatkozó határozatát megelőzően az Egyesült Államok lehetőséget kap a jogállásról szóló megállapodás vizsgálatára; és b) amennyiben a vizsgálathoz szükséges időn belül nem került sor a jogállásról szóló megállapodás megkötésére, a Felek konzultációkat tartanak, és az amerikai kontingens telepítését megelőzően megegyeznek az amerikai kontingens jogállására vonatkozó megfelelő alternatív szabályokról, az EU-nak az EU-állomány és az -egységek jogállásáról szóló fogadó országbeli megállapodások megkötésére vonatkozó átfogó felelősségének sérelme nélkül.
   (2)   A művelet végrehajtásának helye szerinti ország (vagy országok) területén kívül található parancsnokságokon vagy parancsnoksági elemeknél szolgáló amerikai kontingens jogállását a parancsnokságok és a parancsnoksági elemek vagy az érintett állam vagy államok, valamint az Egyesült Államok közötti megállapodások határozzák meg.
   (3)   Az Egyesült Államok – a saját törvényi, rendeleti és közigazgatási rendelkezéseinek megfelelő mértékben – az általa kirendelt állomány felett joghatóságot gyakorol a művelet végrehajtásának helye szerinti államban.
   (4)   Az Egyesült Államok felel az EU válságkezelési műveletben való részvételével kapcsolatos, a saját állományától érkező vagy azt érintő követeléseknek az Egyesült Államok jogának megfelelő rendezéséért. E rendelkezés nem jelenti az Egyesült Államok lemondását szuverén immunitásáról. E megállapodás rendelkezéseinek nem célja joghatóságot létrehozni egy bíróság számára, amely ilyen joghatósággal korábban nem rendelkezett, sem pedig kikényszeríthető jogot biztosítani az ilyen bíróságokon az Egyesült Államokkal szemben.
   (5)   A Felek megállapodnak abban, hogy (a szerződéses követelések kivételével) lemondanak minden olyan egymással szembeni követelésükről, amely valamely fél tulajdonát képező vagy általa használt eszközöket ért kárral vagy veszteséggel kapcsolatos, illetve valamely fél állománya tagjainak sérülését vagy halálát érinti, amennyiben azok az e megállapodás szerinti tevékenységekhez kapcsolódó hivatali feladatok ellátásából erednek, kivéve a súlyos gondatlanság és a szándékos kötelezettségszegés eseteit.
   (6)   Az Egyesült Államok vállalja, hogy e megállapodás aláírásával egy időben nyilatkozatot tesz arra vonatkozóan, hogy viszonossági alapon lemond az EU válságkezelési műveletben vele együtt részt vevő bármely EU-tagállammal szembeni követeléseiről.
   (7)   Az EU vállalja annak biztosítását, hogy az EU-tagállamok e megállapodás aláírásakor a követelésekről való lemondásról szóló nyilatkozatot tesznek az Egyesült Államoknak egy EU válságkezelési műveletben való jövőbeli részvétele esetére.
   4. cikk
   Minősített adatok
   Az EU válságkezelési műveleteivel összefüggésben az Egyesült Államok kormánya és az Európai Unió közötti, a minősített adatok biztonságáról szóló, 2007. április 30-án Washingtonban aláírt megállapodás alkalmazandó.
   5. cikk
   Részvétel a műveletben
   (1)   Az Egyesült Államok egyedi utasítások útján biztosítani igyekszik, hogy a hozzájárulása részeként az EU válságkezelési műveletei rendelkezésére bocsátott állomány (a továbbiakban: a kirendelt állomány) a küldetését az 1. cikkben említett tanácsi határozattal, a műveleti tervvel és a kapcsolódó végrehajtási intézkedésekkel összhangban és azokat teljes mértékben támogatva teljesítse.
   (2)   Az Egyesült Államoknak kellő időben konzultálnia kell az Európai Unióval az e megállapodás alapján egy EU válságkezelési művelethez nyújtott hozzájárulásában bekövetkezett bármely változásról.
   (3)   A kirendelt állománynak rendelkeznie kell a megfelelő egészségügyi igazolással, annak egy példányát magánál kell tartania, és azt a megfelelő EU-hatóságok kérésére be kell mutatnia.
   6. cikk
   Parancsnoki lánc
   (1)   A telepítés időtartama alatt az EU-parancsnok vagy -misszióvezető gyakorol felügyeleti jogkört, és irányítja a kirendelt állomány és egységek tevékenységét.
   (2)   A kirendelt állomány és egységek az Egyesült Államok általános felügyelete alatt maradnak.
   (3)   Az Egyesült Államok egyedi utasítások útján biztosítani igyekszik, hogy a kirendelt állomány a feladatait a művelet célkitűzéseinek maradéktalanul megfelelve, valamint az EU-parancsnok vagy -misszióvezető irányítása és vezetése alatt lássa el, és ennek megfelelő magatartást tanúsítson.
   (4)   Az Egyesült Államokat az EU válságkezelési műveletek napi irányítása tekintetében ugyanolyan jogok illetik meg és ugyanolyan kötelezettségek terhelik, mint az Európai Uniónak a műveletben részt vevő tagállamait.
   (5)   A kirendelt állomány felett az EU-parancsnok vagy -misszióvezető gyakorol általános fegyelmi felügyeletet. A fegyelmi eljárásokat adott esetben az Egyesült Államok indítja.
   (6)   Az Egyesült Államok az adott EU válságkezelési műveletben részt vevő nemzeti kontingensének képviseletére nemzeti kontingens-képviselőt (NKK) nevez ki. Az NKK a nemzeti ügyekről jelentést tesz a misszióvezetőnek, továbbá felel a kontingensen belüli fegyelemért.
   (7)   A művelet befejezéséről szóló határozatot az Európai Unió hozza meg, ám amennyiben az Egyesült Államok e határozat mérlegelésének időpontjában még mindig hozzájárul az EU válságkezelési művelethez, erről előtte konzultációkat folytat az Egyesült Államokkal.
   7. cikk
   Pénzügyi szempontok
   (1)   Az Egyesült Államok viseli az EU válságkezelési műveletben való részvételével kapcsolatos költségeket, azon költségek kivételével, amelyek – a művelet működési költségvetésében meghatározottaknak megfelelően – közös finanszírozás alá tartoznak.
   (2)   Az Európai Unió mentesíti az Egyesült Államokat az EU válságkezelési művelet működési költségvetéséhez való pénzügyi hozzájárulás alól, amennyiben úgy határozott, hogy az Egyesült Államok e nélkül is jelentős mértékű hozzájárulást biztosít. Az EU az 1. cikk (2) bekezdésében említett konzultációk során tájékoztatja az Egyesült Államokat a működési költségvetéshez nyújtandó pénzügyi hozzájárulással kapcsolatos határozatáról.
   (3)   Az Egyesült Államoknak az e megállapodás alapján az EU válságkezelési műveletekben való részvétele az előirányzott pénzeszközök rendelkezésre állásától függ.
   8. cikk
   A megállapodás végrehajtására vonatkozó rendelkezések
   Az e megállapodás végrehajtása során szükségessé váló valamennyi technikai, pénzügyi és közigazgatási rendelkezést az Egyesült Államok és az Európai Unió megfelelő hatóságai írják alá.
   9. cikk
   A jogviták rendezése
   Az e megállapodás értelmezésével vagy alkalmazásával kapcsolatos vitákat a Felek egymás között, diplomáciai úton rendezik.
   10. cikk
   Hatálybalépés és felmondás
   (1)   E megállapodás az azt követő első hónap első napján lép hatályba, hogy a Felek kölcsönösen értesítették egymást a hatálybalépéshez szükséges belső eljárások befejezéséről.
   (2)   Ezt a megállapodást az aláírás napjától ideiglenesen alkalmazni kell.
   (3)   E megállapodást a Felek rendszeresen felülvizsgálják.
   (4)   E megállapodást a Felek között létrejött kölcsönös írásbeli megállapodással lehet módosítani.
   (5)   E megállapodást hat hónapos felmondási idő mellett bármelyik fél felmondhatja a másik félhez intézett írásbeli értesítés útján.

      Kelt Washingtonban, két példányban, angol nyelven, a kétezer-tizenegyedik év május havának tizenhetedik napján.

            az Európai Unió részéről

         C. ASHTON

            az Amerikai Egyesült Államok részéről

         H. CLINTON

   A NYILATKOZATOK SZÖVEGE

      Az EU-tagállamok szövege:
   „Az Egyesült Államok részvételével zajló EU válságkezelési műveletről szóló EU tanácsi határozatot alkalmazó EU-tagállamok, a belső jogrendjük által megengedett mértékben, lehetőségük szerint szándékukban áll lemondani a Egyesült Államokkal szemben – állományuk tagjainak sérülése, halála, vagy a tulajdonukat képező és az EU válságkezelési művelet által használt bármely eszközt ért kár vagy veszteség kapcsán – felmerült követelésekről, amennyiben az ilyen sérülést, halált, kárt vagy veszteséget:

               —

               az Egyesült Államok állományának tagja az EU válságkezelési művelettel kapcsolatos hivatali kötelessége teljesítése során okozta, kivéve a súlyos gondatlanság vagy szándékos kötelezettségszegés esetét,

               —

               vagy bármely, az Egyesült Államok tulajdonát képező eszköz használata okozta, amennyiben az adott eszközt a művelettel kapcsolatban használták, kivéve az EU válságkezelési művelet állománya ezen eszközt használó egyesült államokbeli tagjának súlyos gondatlansága vagy szándékos kötelezettségszegése esetét.”

      Az Egyesült Államok szövege:
   „Az Egyesült Államok, amikor egy EU válságkezelési műveletben részt vesz, a belső jogrendje által megengedett mértékben, lehetősége szerint szándékában áll lemondani az EU válságkezelési műveletben részt vevő bármely más állammal szemben – állománya tagjainak sérülése, halála, vagy a tulajdonát képező és az uniós válságkezelési művelet által használt bármely eszközt ért kár vagy veszteség kapcsán – felmerült követelésekről, amennyiben az ilyen sérülést, halált, kárt vagy veszteséget:

               —

               az állomány tagja az EU válságkezelési művelettel kapcsolatos hivatali kötelessége teljesítése során okozta, kivéve a súlyos gondatlanság vagy szándékos kötelezettségszegés esetét,

               —

               vagy bármely, az EU válságkezelési műveletben részt vevő állam tulajdonát képező eszköz használata okozta, amennyiben az adott eszközt a művelettel kapcsolatban használták, kivéve az uniós válságkezelési művelet állománya ezen eszközt használó tagjának súlyos gondatlansága vagy szándékos kötelességszegése esetét.”


title: Az Európai Parlament (EU) 2015/1705 határozata (2015. április 29.) az Európai Innovációs és Technológiai Intézet 2013-as pénzügyi évre szóló költségvetésének végrehajtására vonatkozó mentesítésről

text:
               2015.9.30.

               HU

               Az Európai Unió Hivatalos Lapja

               L 255/409

      AZ EURÓPAI PARLAMENT (EU) 2015/1705 HATÁROZATA
      (2015. április 29.)
      az Európai Innovációs és Technológiai Intézet 2013-as pénzügyi évre szóló költségvetésének végrehajtására vonatkozó mentesítésről
      AZ EURÓPAI PARLAMENT,

                  —

                  tekintettel az Európai Innovációs és Technológiai Intézet 2013-as pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Innovációs és Technológiai Intézet 2013-as pénzügyi évre vonatkozó éves beszámolójáról szóló jelentésére, az intézet válaszaival együtt (1),

                  —

                  tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

                  —

                  tekintettel a 2013-as pénzügyi évre szóló költségvetés végrehajtására vonatkozóan az intézet számára adandó mentesítésről szóló, 2015. február 17-i tanácsi ajánlásra (05304/2015 – C8-0054/2015),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3),

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (4) és különösen annak 208. cikkére,

                  —

                  tekintettel az Európai Innovációs és Technológiai Intézet létrehozásáról szóló, 2008. március 11-i 294/2008/EK európai parlamenti és tanácsi rendeletre (5) és különösen annak 21. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (6),

                  —

                  tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (7) és különösen annak 108. cikkére,

                  —

                  tekintettel eljárási szabályzata 94. cikkére és V. mellékletére,

                  —

                  tekintettel a Költségvetési Ellenőrző Bizottság jelentésére (A8-0077/2015),

         1.

            elhalasztja az Európai Innovációs és Technológiai Intézet igazgatója számára az intézet 2013-as pénzügyi évre szóló költségvetésének végrehajtására vonatkozó mentesítés megadásáról szóló határozatát;

         2.

            megjegyzéseit a mellékelt állásfoglalásban foglalja össze;

         3.

            utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Innovációs és Technológiai Intézet igazgatójának, a Tanácsnak, a Bizottságnak és a Számvevőszéknek, és gondoskodjon azoknak az Európai Unió Hivatalos Lapjában (L sorozat) való közzétételükről.

               az elnök

            Martin SCHULZ

               a főtitkár

            Klaus WELLE

         (1)  HL C 442., 2014.12.10., 184. o.

         (2)  Lásd az 1. lábjegyzetet.

         (3)  HL L 248., 2002.9.16., 1. o.

         (4)  HL L 298., 2012.10.26., 1. o.

         (5)  HL L 97., 2008.4.9., 1. o.

         (6)  HL L 357., 2002.12.31., 72. o.

         (7)  HL L 328., 2013.12.7., 42. o.


title: A Tanács határozata ( 2007. november 15. ) az Európai Vegyianyag-ügynökség egy igazgatósági tagjának kinevezéséről

text:
               23.11.2007

               HU

               Az Európai Unió Hivatalos Lapja

               C 280/2

      A TANÁCS HATÁROZATA

   (2007. november 15.)
   az Európai Vegyianyag-ügynökség egy igazgatósági tagjának kinevezéséről
   (2007/C 280/03)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH) és az Európai Vegyianyag-ügynökség létrehozásáról szóló, 2006. december 18-i 1907/2006/EK európai parlamenti és tanácsi rendeletre (1), és különösen annak 79. cikkére,
   mivel:

               (1)

               Az 1907/2006/EK rendelet 79. cikke úgy rendelkezik, hogy az Európai Vegyianyag-ügynökség igazgatósági tagjaként a Tanács tagállamonként egy képviselőt nevezi ki.

               (2)

               A Tanács a 2007. június 7-i határozattal (2) kinevezte az Európai Vegyianyag-ügynökség 27 igazgatósági tagját.

               (3)

               A belga kormány értesítette a Tanácsot arról, hogy az igazgatóság belga képviselőjét le szándékozik váltani, és jelölést nyújtott be az új képviselőre vonatkozóan, akit a 2011. május 31-ig terjedő időszakra kell kinevezni,

         A KÖVETKEZŐKÉPPEN HATÁROZOTT:
   1. cikk
   Maarten ROGGEMAN helyére 2007. november 24-től a 2011. május 31-ig terjedő időszakra Marc LEEMANS (belga állampolgár, született 1958. október 1-jén) kerül kinevezésre az Európai Vegyianyag-ügynökség igazgatósági tagjává.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2007. november 15-én.

            a Tanács részéről

            az elnök

         M. DE LURDES RODRIGUES

      (1)  HL L 396., 2006.12.30., 1. o. Helyesbítve: HL L 136., 2007.5.29., 3. o.

      (2)  HL C 134., 2007.6.16., 6. o.


title: A Tanács (EU) 2015/891 határozata (2015. június 8.) az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban az Európai Unió nevében elfogadandó álláspontról (04 03 01 03 költségvetési sor)

text:
                  11.6.2015

                  HU

                  Az Európai Unió Hivatalos Lapja

                  L 146/9

            A TANÁCS (EU) 2015/891 HATÁROZATA
      (2015. június 8.)
      az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban az Európai Unió nevében elfogadandó álláspontról (04 03 01 03 költségvetési sor)
      AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre és különösen annak 46. és 48. cikkére, összefüggésben a 218. cikkének (9) bekezdésével,
      tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
      tekintettel az Európai Bizottság javaslatára,
      mivel:

                  (1)

                  Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén lépett hatályba.

                  (2)

                  Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás 31. jegyzőkönyvének (a továbbiakban: 31. jegyzőkönyv) módosításáról.

                  (3)

                  Az EGT-megállapodás 31. jegyzőkönyve a négy alapszabadságon kívül eső különleges területeken folytatott együttműködésre vonatkozó szabályokat tartalmaz.

                  (4)

                  Helyénvaló folytatni az EGT-megállapodás Szerződő Felei közötti együttműködést többek között a munkavállalók szabad mozgása, valamint a szociális biztonsági rendszereknek és a migráns munkavállalókra, többek között a harmadik országokból származó migráns munkavállalókra vonatkozó intézkedéseknek az összehangolása vonatkozásában.

                  (5)

                  Ezért módosítani kell az EGT-megállapodás 31. jegyzőkönyvét annak érdekében, hogy e kibővített együttműködés folytatása 2014. december 31-ét követően lehetővé váljon.

                  (6)

                  Ezért az Unió által az EGT Vegyes Bizottságban képviselendő álláspontnak a csatolt határozattervezeten kell alapulnia,

            ELFOGADTA EZT A HATÁROZATOT:
      1. cikk
      Az EGT Vegyes Bizottságban az EGT-megállapodásnak az egyes, a négy alapszabadságon kívül eső területeken folytatott együttműködésről szóló 31. jegyzőkönyvének javasolt módosításával kapcsolatban az Unió nevében elfogadandó álláspont az EGT Vegyes Bizottság e határozathoz csatolt határozattervezetén alapul.
      2. cikk
      Ez a határozat az elfogadásának napján lép hatályba.

         Kelt Luxembourgban, 2015. június 8-án.

               a Tanács részéről

               az elnök

            D. REIZNIECE-OZOLA

         (1)  HL L 305., 1994.11.30., 6. o.

         (2)  HL L 1., 1994.1.3., 3. o.

         TERVEZET
         AZ EGT VEGYES BIZOTTSÁG …/2015 HATÁROZATA
         (…)
         az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
         mivel:

                     (1)

                     Helyénvaló kiterjeszteni az EGT-megállapodás Szerződő Felei közötti együttműködést a munkavállalók szabad mozgására, valamint a szociális biztonsági rendszereknek és a migráns munkavállalókra, többek között a harmadik országokból származó migráns munkavállalókra vonatkozó intézkedéseknek az összehangolására.

                     (2)

                     Az EGT-megállapodás 31. jegyzőkönyvét ezért ennek megfelelően módosítani kell annak érdekében, hogy e kibővített együttműködés 2015. január 1-jétől lehetővé váljon,

               ELFOGADTA EZT A HATÁROZATOT:
         1. cikk
         Az EGT-megállapodás 31. jegyzőkönyve 5. cikkének (5) és (13) bekezdésében a „2014-es pénzügyi évre” szavak helyébe a „2014-es és 2015-ös pénzügyi évre” szavak lépnek.
         2. cikk
         Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették (*).
         Ezt a határozatot 2015. január 1-jétől kell alkalmazni.
         3. cikk
         Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

            Kelt Brüsszelben,

                  az EGT Vegyes Bizottság részéről

                  az elnök

                  az EGT Vegyes Bizottság

                  titkárai

            (*)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: A Tanács 2012/423/KKBP határozata ( 2012. július 23. ) a ballisztikus rakéták elterjedése elleni küzdelemnek a tömegpusztító fegyverek elterjedése elleni EU-stratégia, valamint a 2003/805/KKBP tanácsi közös álláspont végrehajtása keretében történő támogatásáról

text:
               24.7.2012

               HU

               Az Európai Unió Hivatalos Lapja

               L 196/74

         A TANÁCS 2012/423/KKBP HATÁROZATA
   (2012. július 23.)
   a ballisztikus rakéták elterjedése elleni küzdelemnek a tömegpusztító fegyverek elterjedése elleni EU-stratégia, valamint a 2003/805/KKBP tanácsi közös álláspont végrehajtása keretében történő támogatásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, valamint 31. cikkének (1) bekezdésére,
   mivel:

               (1)

               Az Európai Tanács 2003. december 12-én elfogadta a tömegpusztító fegyverek elterjedése elleni EU-stratégiát, amelynek III. fejezete tartalmazza az elterjedés elleni küzdelem érdekében az Európai Unióban és harmadik országokban egyaránt meghozandó intézkedések listáját.

               (2)

               Az Unió aktívan hajtja végre az említett stratégiát, valamint az annak II. és III. fejezetében felsorolt intézkedéseket, például a pénzügyi források felszabadítását a többoldalú atomsorompó-rendszer és a többoldalú bizalomépítő intézkedések megerősítésére irányuló egyedi projektek támogatására. A ballisztikus rakéták elterjedése elleni hágai magatartási kódex (a továbbiakban: a kódex vagy HCoC) a rendszer szerves része. Célja a tömegpusztító fegyverek és a kapcsolódó technológiai eszközök szállítására alkalmas ballisztikus rakétarendszerek elterjedésének megelőzése és visszaszorítása.

               (3)

               A Tanács 2003. november 17-én elfogadta a tömegpusztító fegyverek és a hordozóeszközök elterjedésének megakadályozásáról szóló többoldalú megállapodások egyetemessé tételéről és megerősítéséről szóló 2003/805/KKBP közös álláspontot (1).
               A közös álláspont többek között felszólít a kódexnek a lehető legtöbb ország – különösen a ballisztikus rakétákkal rendelkezők – általi aláírásának előmozdítására, valamint a kódex további fejlesztésére és végrehajtására, különös tekintettel a bizalomépítő intézkedésekre, valamint a kódex és az ENSZ közötti többoldalú atomsorompó-rendszer szorosabb kapcsolatának előmozdítására.

               (4)

               A Tanács 2008. december 8-án következtetéseket fogadott el, valamint elfogadta „A tömegpusztító fegyverek és hordozóeszközeik elterjedése elleni küzdelemre irányuló európai uniós fellépés új irányai” című dokumentumot, amely szerint a tömegpusztító fegyverek, illetve hordozóeszközeik elterjedése továbbra is az egyik legnagyobb biztonsági kihívást jelenti, és hogy a nonproliferációs politika a közös kül- és biztonságpolitika lényeges részét képezi. Az elért eredmények, valamint a „fellépés új irányainak” végrehajtására irányuló folyamatos erőfeszítések fényében a Tanács 2010 decemberében úgy határozott, hogy az új irányok végrehajtását 2012 végéig meghosszabbítja.

               (5)

               A Tanács 2008. december 18-án elfogadta a ballisztikus rakéták elterjedése elleni hágai magatartási kódexnek a tömegpusztító fegyverek elterjedése elleni EU-stratégia végrehajtása keretében történő támogatásáról szóló 2008/974/KKBP határozatot (2). Az említett határozat sikerrel mozdította elő a kódex egyetemességét és az abban foglalt elvek betartását. A kódex egyetemességének, továbbá megfelelőbb érvényesítésének és végrehajtásának előmozdítása érdekében az aláíró és a nem aláíró államok közötti párbeszéd folytatása az Unió egyik prioritása. Ez a határozat ehhez a folyamathoz járul hozzá.

               (6)

               A kódexen túlmenően egyre nagyobb mértékű aggodalomra ad okot a nemzetközi közösségen belül a tömegpusztító fegyverek szállítására alkalmas ballisztikus rakéták elterjedése, különös tekintettel a Közel-Keleten, Északkelet-Ázsiában és Dél-Ázsiában – többek között Iránban és a Koreai Népi Demokratikus Köztársaságban – jelenleg zajló rakétaprogramokra.

               (7)

               Az ENSZ Biztonsági Tanácsa az 1540 (2004) sz. határozatában hangsúlyozta, az 1977 (2011) sz. határozatában pedig emlékeztetett arra, hogy a nukleáris, vegyi és biológiai fegyverek, valamint hordozóeszközeik elterjedése fenyegetést jelent a nemzetközi békére és biztonságra, ezért – egyebek mellett – arra kötelezte az államokat, hogy tartózkodjanak a nem állami szereplőknek a nukleáris, vegyi vagy biológiai fegyverek és hordozóeszközeik kifejlesztését, megszerzését, előállítását, birtoklását, szállítását, átadását vagy felhasználását illető bármilyen jellegű támogatásától. A nukleáris, vegyi és biológiai fegyvereknek, valamint hordozóeszközeiknek a nemzetközi békére és biztonságra jelentett fenyegetését a nukleáris fegyverek elterjedésének megakadályozásáról és a nukleáris leszerelésről szóló 1887 (2009) ENSZ BT-határozat újólag megerősítette. Ezen túlmenően az ENSZ Biztonsági Tanácsa az 1929 (2010) sz. határozatában – többek között a korábbi ENSZ BT-határozatok alapján – úgy határozott, hogy Irán nem folytathat semminemű, a nukleáris fegyverek szállítására alkalmas ballisztikus rakétákkal összefüggő tevékenységet – ideértve a ballisztikus rakétatechnológiát alkalmazó rakétakilövéseket is –, és hogy az államoknak minden szükséges lépést meg kell tenniük a technológia Irán részére történő átadásának, illetve az ilyen irányú tevékenységekkel összefüggő technikai segítségnyújtásnak a megakadályozására. E határozat célja általánosságban a ballisztikus rakéták elterjedése elleni küzdelemre irányuló intézkedések széles körének a támogatása,

         ELFOGADTA EZT A HATÁROZATOT:
   1. cikk
   (1)   A tömegpusztító fegyverek elterjedése elleni EU-stratégia egyes elemei folyamatos és gyakorlati végrehajtásának biztosítása céljából az Unió:

               a)

               támogatja a ballisztikus rakéták elterjedése elleni hágai magatartási kódexet előmozdító tevékenységeket, különösen az alábbi célok érdekében:

                           —

                           a kódex egyetemességének és különösen a kódexnek a ballisztikus rakétával rendelkező valamennyi állam általi aláírásának előmozdítása;

                           —

                           a kódex végrehajtásának támogatása;

                           —

                           a kódex láthatóságának erősítése, különösen a kódex aláírásának tizedik évfordulója alkalmából;

               b)

               általánosabb szinten támogatja a ballisztikus rakéták elterjedése elleni küzdelemre irányuló azon intézkedések széles körét, melyek célja többek között a fenyegetésre való figyelemfelkeltés, a többoldalú eszközök hatékonyságának növelésére irányuló erőfeszítések fokozása, az e sajátos kihívások kezelésére irányuló kezdeményezéseket előmozdító támogatás növelése, valamint segítségnyújtás az érdekelt országok részére a vonatkozó kiviteli ellenőrzési rendszereik nemzeti szintű megerősítésében.

         (2)   Ezzel összefüggésben az Unió által támogatandó projektek konkrét célkitűzései a következő területekre terjednek ki:

               a)

               a kódexet támogató tevékenységek:

                           —

                           „tájékoztató csomag” összeállítása és megjelentetése olyan államok bevonása érdekében, amelyek még nem írták alá a kódexet; e csomag az aláíró államok kötelezettségeit is ismerteti;

                           —

                           kísérő tájékoztató rendezvények szervezése Bécsben a HCoC aláíró államainak éves ülése alkalmával;

                           —

                           a kódexet támogató kísérő tájékoztató rendezvények szervezése az ENSZ Közgyűlése Első Bizottsága ülésének alkalmával;

                           —

                           legfeljebb három, az Unió prioritásai mentén (lehetőség szerint Ázsiában, a Perzsa-öböl országaiban és Latin-Amerikában) szervezett regionális tájékozató szeminárium megtartása;

                           —

                           a kódexet már aláíró, illetve a kódexet eddig még alá nem író fejlődő országok képviselőinek ösztönzése arra, hogy részt vegyenek a hágai magatartási kódex aláíró államainak éves találkozóján és a tájékozató szemináriumokon;

                           —

                           ismeretterjesztő-tájékoztató értekezletek szervezése a kódexhez nemrégiben csatlakozó államok számára annak érdekében, hogy segítséget kapjanak kötelezettségeik teljesítésében, többek között a HCoC aláíró államainak Bécsben tartandó éves ülése alkalmával;

                           —

                           a hágai magatartási kódex népszerűsítésével összefüggő erőfeszítéseknek az 1540. sz. határozattal létrehozott bizottság tevékenységével való összehangolásának előmozdítása többek között a HCoC-szakértőknek az 1540. sz. határozattal létrehozott bizottság országlátogatásaiban való részvételének finanszírozása révén;

                           —

                           a kódexhez kapcsolódó biztonságos, internetalapú információs és kommunikációs mechanizmus (e-ICC) kialakításának támogatása, ideértve a weboldal technikai fejlesztését is;

                           —

                           a kódex tizedik évfordulójának megünneplését célzó tevékenységek pénzügyi támogatása.

               b)

               tevékenységek, melyek általánosságban a ballisztikus rakéták elterjedése elleni küzdelmet támogatják:

                           —

                           legfeljebb négy szeminárium megtartása a ballisztikus rakéták elterjedésével kapcsolatos tájékozottság növelése érdekében többoldalú fórumok alkalmával, esetlegesen az a) pontban említett HCoC tájékoztató rendezvényekkel összekötve – például egy-egy szeminárium az ENSZ-közgyűlés, a leszerelési konferencia vagy a nukleáris fegyverek elterjedésének megakadályozásáról szóló szerződéshez kapcsolódó előkészítő bizottságok ülése alkalmával;

                           —

                           legfeljebb három regionális szeminárium megtartása a ballisztikus rakéták elterjedésével kapcsolatos tájékozottság növelése, valamint a ballisztikus rakéták elterjedése jelentette fenyegetés jobb regionális szintű kezelésének lehetőségeiről folytatott megbeszélések előmozdítása érdekében, esetlegesen a kódexszel összefüggő más uniós tájékoztató tevékenységekkel összekötve; az érintett államokkal együttműködésben e szemináriumokra Ázsiában, a Perzsa-öböl térségében és Latin-Amerikában kerülhetne sor;

                           —

                           három gondolatébresztő háttér-vitaanyag elkészítése a rakéták elterjedése által jelentett veszély elhárítása és a ballisztikus rakétákkal összefüggő leszerelési erőfeszítések előmozdítása érdekében teendő további lehetséges többoldalú lépésekről, melyek középpontjában a lehetséges bizalomépítő intézkedések, valamint a rövid- és közepes hatótávolságú föld-föld rakétákkal összefüggő lehetséges, jogilag kötelező érvényű intézkedések állnak; továbbá annak feltárása, hogy érdemes-e első lépésként a regionális szintre fektetni a hangsúlyt például olyan térségekben, amelyekben az Unió különösen érdekelt és/vagy ahol a közeljövőben előrelépés várható;

                           —

                           annak érdekében, hogy még idejekorán elejét lehessen venni a kettős felhasználású technológiák és a vonatkozó tudás átadásának, legfeljebb három ismeretterjesztő-tájékoztató értekezlet szervezése különösen a tudomány világából és/vagy az űrkutatás területéről, illetve a vonatkozó iparágakból érkező szakértők számára;

                           —

                           annak előmozdítása, hogy a fejlődő országoknak a rakéták elterjedése elleni küzdelemben részt vevő tudományos dolgozói részt vehessenek az Európai Unió kiválósági központjainak projektjeiben;

                           —

                           az Európai Unió kiválósági központjaival együttműködésben célzott szakértői missziók szervezése az Unión kívüli országokba annak érdekében, hogy meg lehessen osztani a rakétatechnológia, valamint a kettős felhasználású termékek exportjának ellenőrzésével kapcsolatos információkat és a leszűrt tanulságokat, és hogy segíteni lehessen ezen államokat saját nemzeti képességeik kiépítésében;

                           —

                           a szakértők ballisztikus rakéták elterjedése elleni küzdelemmel kapcsolatos képzésének előmozdítása az olyan uniós programokban való részvételük révén, mint például a Európai Biztonsági és Védelmi Főiskola vagy az uniós tagállamok által szervezett programok.

         2. cikk
   (1)   E határozat végrehajtásáért az Unió külügyi és biztonságpolitikai főképviselője (főképviselő) felel.
   (2)   Az 1. cikk (2) bekezdésében említett projektek technikai végrehajtásáról a Stratégiai Kutatási Alapítvány (Fondation pour la recherche stratégique – a továbbiakban: az Alapítvány) gondoskodik a főképviselő ellenőrzése mellett. A főképviselő ennek érdekében megköti a szükséges megállapodásokat az Alapítvánnyal.
   3. cikk
   (1)   Az 1. cikk (2) bekezdésében említett projektek végrehajtására szolgáló pénzügyi referenciaösszeg 930 000 EUR.
   (2)   Az (1) bekezdésben meghatározott összegből finanszírozott kiadásokat az Unió költségvetésére alkalmazandó eljárások és szabályok szerint kell kezelni.
   (3)   Az (1) bekezdésben említett kiadások megfelelő kezelését a Bizottság felügyeli. A Bizottság e célból finanszírozási megállapodást köt az Alapítvánnyal. A megállapodásban rendelkezni kell arról, hogy az Alapítványnak – a hozzájárulás nagyságának megfelelően – biztosítania kell az uniós hozzájárulás láthatóságát.
   (4)   A Bizottság e határozat hatálybalépését követően törekszik a (3) bekezdésben említett finanszírozási megállapodás mihamarabbi megkötésére. A Bizottság tájékoztatja a Tanácsot az ezen eljárás során felmerülő nehézségekről és a finanszírozási megállapodás megkötésének időpontjáról.
   4. cikk
   (1)   A főképviselő az Alapítvány által készített rendszeres beszámolók alapján jelentést tesz a Tanácsnak e határozat végrehajtásáról. Ezek a jelentések képezik majd a Tanács által végzett értékelés alapját.
   (2)   A Bizottság tájékoztatást nyújt az 1. cikk (2) bekezdésében említett projektek pénzügyi vonatkozásairól.
   5. cikk
   (1)   Ez a határozat az elfogadásának napján lép hatályba.
   (2)   Ez a határozat 24 hónappal a 3. cikk (3) bekezdésben említett finanszírozási megállapodások megkötésének időpontját követően hatályát veszti. Abban az esetben azonban, ha ezen időpontig nem kerül sor a szóban forgó finanszírozási megállapodás megkötésére, ez a határozat a hatálybalépését követő hat hónappal veszíti hatályát.

      Kelt Brüsszelben, 2012. július 23-án.

            a Tanács részéről

            az elnök

         C. ASHTON

      (1)  HL L 302., 2003.11.20., 34. o

      (2)  HL L 345., 2008.12.23., 91. o.

      MELLÉKLET

         A ballisztikus rakéták elterjedése elleni küzdelemnek a tömegpusztító fegyverek elterjedése elleni EU-stratégia, valamint a 2003/805/KKBP tanácsi közös álláspont végrehajtása keretében történő uniós támogatása

      1.   CÉLOK
      Az Európai Unió a rakéták elterjedése elleni küzdelem elkötelezett támogatója (a tömegpusztító fegyverek elterjedése elleni, 2003. december 12-i EU-stratégia; a tömegpusztító fegyverek és a hordozóeszközök elterjedésének megakadályozásáról szóló többoldalú megállapodások egyetemessé tételéről és megerősítéséről szóló, 2003. november 17-i 2003/805/KKBP tanácsi közös álláspont; a Tanács elfogadta „A tömegpusztító fegyverek és hordozóeszközeik elterjedése elleni küzdelemre irányuló európai uniós fellépés új irányai” című 2008. december 8-i dokumentumot; az Unió támogatja az 1540 (2004) ENSZ BT-határozatot, amelyre hivatkozik az 1977 (2010) ENSZ BT-határozat).
      Az Unió annak keletkezése óta elkötelezetten támogatja a ballisztikus rakéták elterjedése elleni hágai magatartási kódexet (a továbbiakban: a kódex vagy HCoC), és rendszeresen hangot ad a ballisztikus rakéták elterjedése miatti aggodalmának. Az Európai Unió megítélése szerint a kódex fontos többoldalú eszköz, amelynek célja a ballisztikus rakétarendszerek és kapcsolódó technológiai eszközök elterjedésének az átláthatóság és a bizalomépítő intézkedések révén történő visszaszorítása. Az Európai Unió valamennyi tagállama aláírta és jóhiszeműen végrehajtja a kódexet.
      A korábbiakban az Unió az aláíró államok 2007. évi találkozójának keretében munkaértekezletet szervezett aláíró és nem aláíró államok részvételével, így kísérelve meg a kódex végrehajtásával és egyetemességével kapcsolatosan még meglévő hiányosságok pótlását.
      A munkaértekezlet sikerén felbuzdulva az Európai Unió folytatta ezt a kezdeményezést, és az alábbi három szempontból támogatta a kódexet:

                  —

                  a kódex egyetemessége;

                  —

                  a kódex végrehajtása;

                  —

                  a kódexnek és a kódex megfelelőbb alkalmazásának a bővítése.

            Mindehhez a 2008. december 18-i 2008/974/KKBP tanácsi határozat adta meg a keretet, amely a HCoC támogatására irányuló több kezdeményezésre is módot adott, többek között:

                  —

                  saját biztonságos weboldal létrehozása;

                  —

                  számos kísérő rendezvény szervezése, melyek célja a kódex népszerűsítése a nem aláíró államok körében Bécsben, illetve New Yorkban;

                  —

                  ismeretterjesztő-tájékoztató munkaértekezlet Párizsban az afrikai és a közel-keleti országok számára;

                  —

                  a megfigyelők által a francia guyanai (Kourou) kilövőállomásokon tett látogatások;

                  —

                  gondolatébresztő háttér-vitaanyagok készítése.

            Az említett határozat hozzájárult a kódexszel kapcsolatos ismeretek terjesztéséhez és a harmadik országok körében való népszerűsítéséhez. Segítségére volt Costa Ricának, Magyarországnak, Franciaországnak és Romániának, amikor a HCoC elnökségét ellátták. Növelte a kódex ismertségét, ezáltal új államokat ösztönzött a csatlakozásra.
      Az elért eredmények alapján, továbbá annak fényében, hogy egyre nagyobb mértékű aggodalomra ad okot a nemzetközi közösségen belül a tömegpusztító fegyverek szállítására alkalmas ballisztikus rakéták elterjedése, különös tekintettel a Közel-Keleten, Északkelet-Ázsiában és Dél-Ázsiában – többek között Iránban és a Koreai Népi Demokratikus Köztársaságban – jelenleg zajló rakétaprogramokra, az alábbi intézkedésekre kerül sor:

                  —

                  a HCoC támogatása;

                  —

                  a ballisztikus rakéták elterjedése elleni küzdelem előmozdítása;

                  —

                  tájékoztató rendezvények szervezése a kódexről és a ballisztikus rakéták elterjedése elleni küzdelemről.

            A pusztán a kódexhez való csatlakozás népszerűsítésén túlmenően ez a határozat teret enged a ballisztikus rakéták elterjedéséről folyó nemzetközi vitának, emellett új térségek és közösségek bevonását is lehetővé teszi.
      2.   A PROJEKT LEÍRÁSA
      2.1.   1. Projekt: A HCoC támogatása

      2.1.1.   A projekt célja

      A kódex fontos eszköz a ballisztikus rakéták és a kapcsolódó technológiai eszközök elterjedésének a bizalomépítő és az átláthatósági intézkedések révén történő visszaszorításában. Mindazonáltal további erőfeszítésekre van szükség a támogatása érdekében, különösen az alábbiak érdekében:

                  —

                  a kódex egyetemességének és különösen a kódexnek a ballisztikus rakétával rendelkező valamennyi állam általi aláírásának előmozdítása;

                  —

                  a kódex végrehajtásának támogatása valamennyi vonatkozásban;

                  —

                  a kódex láthatóságának erősítése, különösen a kódex aláírásának tizedik évfordulója alkalmából.

            2.1.2   A projekt leírása

      A projekt az intézkedések három típusát irányozza elő:

                  a)

                  CD-vel és USB-adathordozóval kiegészített, nyomtatott brosúra formájában „tájékoztató csomag” összeállítása és megjelentetése olyan államok bevonása érdekében, amelyek még nem írták alá a kódexet; e csomag az aláíró államok kötelezettségeit is ismerteti. A kódexről minden szükséges információt bemutató, illetve a kapcsolattartók adatait tartalmazó anyag online is elérhető lesz.

                  b)

                  a kódexhez kapcsolódó biztonságos, internetalapú információs és kommunikációs mechanizmus („electronic Immediate Central Contact” - e-ICC) kialakításának támogatása, ideértve a weboldal technikai fejlesztését is az osztrák külügyminisztériummal szoros együttműködésben.

                  c)

                  rendezvény szervezése a kódex tizedik évfordulójának megünneplésére. A végrehajtó szervezet pénzügyi támogatást nyújt az évforduló megünneplését célzó tevékenységekhez. Ennek elsődleges formája egy 2012–2013 telén szervezendő nemzetközi konferencia, melyre valószínűség szerint Hágában, New Yorkban vagy Bécsben kerül sor (ennek eldöntése az Unió külügyi és biztonságpolitikai főképviselőjének a feladata a tagállamokkal együttműködésben, az illetékes tanácsi munkacsoport ülésének keretében).

            2.1.3.   A projekt tervezett eredményei

                  —

                  A HCoC elnöke, az osztrák közvetlen központi összekötői („Immediate Central Contact” - ICC) titkárság, az Unió és más partnerek szükség szerint alkalmazzák a „tájékoztató csomagot” a tájékoztató tevékenységek során.

                  —

                  A „tájékoztató csomagot” széles körben terjesztik a különféle események során.

                  —

                  A kódex weboldala tovább fejlődik és frissül.

                  —

                  A tizedik évfordulóra szervezett nemzetközi esemény szervezésének köszönhetően tovább nő a HCoC nemzetközi ismertsége.

            2.1.4.   A projekt kedvezményezettjei

      A projekt kedvezményezettjei a kódex aláíró, illetve nem aláíró államai egyaránt.
      2.2.   2. projekt: A ballisztikus rakéták elterjedése elleni küzdelem támogatása

      2.2.1.   A projekt célja

      A kódexen túlmenően egyre nagyobb mértékű aggodalomra ad okot a nemzetközi közösségen belül a tömegpusztító fegyverek szállítására alkalmas ballisztikus rakéták elterjedése, különös tekintettel a Közel-Keleten, Északkelet-Ázsiában és Dél-Ázsiában – többek között Iránban és a Koreai Népi Demokratikus Köztársaságban – jelenleg zajló rakétaprogramokra.
      Általánosabb szinten a projekt támogatja a ballisztikus rakéták elterjedése elleni küzdelemre irányuló azon intézkedések széles körét, melyek célja többek között a fenyegetésre való figyelemfelkeltés, a többoldalú eszközök hatékonyságának növelésére irányuló erőfeszítések fokozása, az említett sajátos kihívások kezelésére irányuló kezdeményezéseket előmozdító támogatás növelése, valamint segítségnyújtás az érdekelt országok részére a vonatkozó kiviteli ellenőrzési rendszereik nemzeti szintű megerősítésében.
      2.2.2.   A projekt leírása

      A projekt az intézkedések két típusát irányozza elő:

                  a)

                  Gondolatébresztő háttér-vitaanyagok megjelentetése. A lehetséges témakörök például a következők:

                              —

                              jogilag kötelező érvényű intézkedések a rövid- és közepes hatótávolságú föld-föld rakétákkal összefüggésben;

                              —

                              a rakéták elterjedése által jelentett veszély elhárítása és a ballisztikus rakétákkal összefüggő leszerelési erőfeszítések előmozdítása érdekében teendő további többoldalú lépések, melyek középpontjában a lehetséges bizalomépítő intézkedések állnak;

                              —

                              az export és a szállítás ellenőrzésére vonatkozó mechanizmusok.

                  b)

                  Három ismeretterjesztő-tájékoztató értekezlet szervezése a kettős felhasználású technológiák, illetve a vonatkozó tudás átadásának kérdéseiről annak érdekében, hogy mindezeknek a ballisztikus rakétákkal összefüggésben még idejekorán elejét lehessen venni. Az értekezletek keretében lehetőség nyílik mind a ballisztikus rakétákkal kapcsolatos technológiai transzfer trendjeinek áttekintésére, mind pedig annak feltárására, hogy mit lehetne tenni ennek idejekorán történő megakadályozására. Ennek érdekében az Alapítvány munkaértekezletet szervez a kódexet aláíró, illetve nem aláíró államoknak a tudomány világából, az űrkutatás területéről, illetve a releváns iparágakból érkező szakértői számára.

                  c)

                  Célzott szakértői missziók szervezése az Unión kívül. Az Európai Unió kiválósági központjaival együttműködésben két, a ballisztikus rakéták elterjedése elleni küzdelemben jártas szakértő végez helyszíni missziót a célországokban. A lehetséges célországok körébe többek között, de nem kizárólag a következők tartozhatnak: Malajzia, az Egyesült Arab Emírségek, Kína, Algéria, Dél-Afrika, India, Brazília, Thaiföld és Mexikó. Az országok végleges listájáról, valamint az 1540. sz. határozattal létrehozott bizottság tájékoztató erőfeszítéseivel összhangban teendő lehetséges diplomáciai lépésekről az EKSZ-szel szoros együttműködésben születik döntés.

            2.2.3.   A projekt tervezett eredményei

                  —

                  A rakéták elterjedése elleni küzdelem előmozdítása.

                  —

                  A rakéták elterjedésének visszaszorítására tett többoldalú erőfeszítések ösztönzése, ideértve a kódexet is.

                  —

                  A rakéták elterjedésének visszaszorítására irányuló új kezdeményezésekről folyó vita ösztönzése.

                  —

                  Ismeretterjesztő-tájékoztató értekezletek révén a figyelem felkeltése a kettős felhasználású technológiák, illetve a vonatkozó tudás átadásának kérdései iránt annak érdekében, hogy mindezeknek a ballisztikus rakétákkal összefüggésben még idejekorán elejét lehessen venni.

            2.2.4.   A projekt kedvezményezettjei

      Az Unió és a tagállamok egyaránt profitálnak majd a gondolatébresztő háttér-vitaanyagokból; ezek széles körben történő terjesztéséről a tagállamokkal folytatott szoros konzultációt követően a főképviselő határoz az illetékes tanácsi munkacsoport ülésének keretében. A végső döntés a végrehajtó szervezet által a határozat 2. cikke (2) bekezdésének megfelelően benyújtott javaslatokon alapul majd.
      Az ismeretterjesztő-tájékoztató értekezletek alkalmat teremtenek a rakéta-, illetve űrtechnológia terén járatos szakértők szélesebb körének bevonására oly módon, hogy teret biztosítanak az iparág, a kutatói közösség és más területek képviselőinek találkozóihoz.
      A célzott szakértői missziók a legfontosabb nem aláíró államokra vagy olyan regionális szereplőkre összpontosítanak, amelyek fontos szerepet játszanak a technológiai transzferben és az űrtechnikához kapcsolódó tevékenységekben.
      2.3.   3. projekt: Tájékoztató rendezvények szervezése a kódexről és a ballisztikus rakéták elterjedése elleni küzdelemről

      2.3.1.   A projekt célja

      Ez a projekt a rakéták elterjedése elleni küzdelem és a kódex iránt egyaránt felkelti majd a figyelmet több olyan rendezvény szervezése révén, amely a kódexet még alá nem írt államok bevonását célozza. E célból rendezvényekre kerül majd sor Bécsben, Genfben és New Yorkban annak érdekében, hogy az idevágó rendezvények alkalmával az ENSZ-küldöttségek is szerepet vállaljanak.
      2.3.2.   A projekt leírása

      A projekt a rendezvények két típusát irányozza elő:

                  a)

                  A kódexet és a ballisztikus rakéták elterjedése elleni küzdelmet támogató hat tájékoztató rendezvény finanszírozása, amelyekre az alábbi három városban kerül sor:

                              —

                              New Yorkban az ENSZ Közgyűlésének Első Bizottsága vagy az atomsorompó-szerződéshez kapcsolódó előkészítő bizottságok ülésének alkalmával;

                              —

                              Genfben a leszerelési konferencia alkalmával;

                              —

                              Bécsben a kódexhez és az ENSZ Világűrbizottságához (COPUOS) fűződő tevékenységek, illetőleg az ENSZ egyéb vonatkozó bécsi tevékenységei alkalmával.

                        Az említett rendezvények különböző formákat ölthetnek:

                              —

                              szemináriumok, amelyeken az előadókból és az európai uniós tisztviselőkből álló kiválasztott csoport mellett legfeljebb 80 fő vesz részt a New York-i, a genfi és a bécsi ENSZ-misszióból;

                              —

                              zártkörű munkaebédek vagy munkavacsorák, amelyek az uniós vezető képviselő és szakértők mellett részt vevő, kiválasztott országokból érkező vezető tisztviselők bevonását célozzák.

                        E célból a végrehajtó szervezet minden rendezvény esetében lista formájában javaslatot tesz a főképviselőnek a választható országokra, amelyek közül néhány a nem aláíró államok körül kerül majd ki. Ezáltal lehetőség lesz olyan vezető képviselők meghívására is, akik nonproliferációs kérdésekkel foglalkoznak.

                  b)

                  Három regionális tájékoztató szeminárium finanszírozása, amelyekre Latin-Amerikában (pl. Chilében, Mexikóban, Argentínában vagy Brazíliában), a Közel-Keleten (pl. a Perzsa-öböl országaiban, az Egyesült Arab Emírségekben vagy Jordániában) és Ázsiában (pl. Szingapúrban vagy Vietnamban) kerülhetne sor. A helyszínt a főképviselővel egyetértésben a tagállamokkal folytatott szoros konzultációt követően kell kiválasztani az illetékes tanácsi munkacsoport keretében. A szeminárium a rakéták elterjedésének jellemző tendenciáival foglalkozik majd, középpontban a regionális kérdésekkel, továbbá témája lesz a kódex, valamint az azzal kapcsolatos gyakorlati tudnivalók, hogy mit jelent aláíró államnak lenni.

            2.3.3.   A projekt tervezett eredményei

                  —

                  A figyelem felhívása a rakéták elterjedésének jellemző tendenciáira és különösen a ballisztikus rakéták elterjedése elleni magatartási kódexre (HCoC vagy kódex) a nem aláíró államokat előtérbe helyezve, valamint a rakéták elterjedése elleni küzdelem előmozdítására irányuló további erőfeszítésekről folytatott megbeszélések elősegítése érdekében;

                  —

                  A jövőbeli kezdeményezésekről az Unión belül és kívül folytatott vita előmozdítása;

                  —

                  A figyelem fokozottabb ráirányítása a rakéták elterjedésére mint stratégiai kihívásra.

            2.3.4.   A projekt kedvezményezettjei

      A rendezvények középpontjában főként a nem aláíró államok állnak majd, azonban politikai okokból egyes rendezvényekhez aláíró államok is csatlakozhatnak. A résztvevőket elsősorban kormányzati szakértők és vezető tisztviselők közül kell toborozni.
      A kedvezményezett államok végleges kiválasztására a végrehajtó szervezet és a főképviselő közötti konzultációk során, az illetékes tanácsi munkacsoport keretében a tagállamokkal szoros együttműködésben kerül sor. A végső döntésnek a végrehajtó szervezet által a határozat 2. cikke (2) bekezdésének megfelelően benyújtott javaslatokon kell alapulnia.
      3.   IDŐTARTAM
      A projekt végrehajtásának teljes becsült időtartama 24 hónap.
      4.   VÉGREHAJTÓ SZERVEZET
      Az projektek technikai végrehajtására az Alapítvány kap megbízást.
      A végrehajtó szervezet feladata a következők elkészítése:

                  a)

                  a projektek végrehajtásáról szóló negyedéves jelentés;

                  b)

                  zárójelentés a projektek végrehajtásának végét követően legfeljebb egy hónappal.

            A jelentéseket a főképviselőhöz kell benyújtani.
      Az Alapítvány biztosítja – a hozzájárulás nagyságának megfelelően – az uniós hozzájárulás láthatóságát.
      5.   HARMADIK FELEK RÉSZVÉTELE
      A projekteket teljes egészükben a határozat finanszírozza. A kódexet aláíró és nem aláíró államok szakértői részt vevő harmadik félnek tekinthetők, akik az Alapítvány általános szabályainak megfelelően dolgoznak.


title: A Politikai és Biztonsági Bizottság CHAD/3/2008 határozata ( 2008. május 28. ) a harmadik államoknak az Európai Unió csádi köztársasági és közép-afrikai köztársasági katonai műveletéhez történő hozzájárulása elfogadásáról szóló CHAD/1/2008 politikai és biztonsági bizottsági határozat és az Európai Unió csádi köztársasági és közép-afrikai köztársasági katonai művelete tekintetében a hozzájáruló felek bizottságának létrehozásáról szóló CHAD/2/2008 politikai és biztonsági bizottsági határozat módosításáról

text:
               4.6.2008

               HU

               Az Európai Unió Hivatalos Lapja

               L 144/82

      A POLITIKAI ÉS BIZTONSÁGI BIZOTTSÁG CHAD/3/2008 HATÁROZATA

   (2008. május 28.)
   a harmadik államoknak az Európai Unió csádi köztársasági és közép-afrikai köztársasági katonai műveletéhez történő hozzájárulása elfogadásáról szóló CHAD/1/2008 politikai és biztonsági bizottsági határozat és az Európai Unió csádi köztársasági és közép-afrikai köztársasági katonai művelete tekintetében a hozzájáruló felek bizottságának létrehozásáról szóló CHAD/2/2008 politikai és biztonsági bizottsági határozat módosításáról
   (2008/412/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 25. cikke harmadik bekezdésére,
   tekintettel az Európai Unió csádi köztársasági és közép-afrikai köztársasági katonai műveletéről (EUFOR Tchad/RCA művelet) szóló, 2007. október 15-i 2007/677/KKBP tanácsi együttes fellépésre (1) és különösen annak 10. cikke (2) bekezdésére,
   tekintettel a harmadik államoknak az Európai Unió csádi köztársasági és közép-afrikai köztársasági katonai műveletéhez történő hozzájárulása elfogadásáról szóló, 2008. február 13-i CHAD/1/2008 politikai és biztonsági bizottsági határozatra (2) és az Európai Unió csádi köztársasági és közép-afrikai köztársasági katonai művelete tekintetében a hozzájáruló felek bizottságának létrehozásáról szóló CHAD/2/2008 politikai és biztonsági bizottsági határozatra (3),
   mivel:

               (1)

               Az EU műveleti parancsnoka és az Európai Unió Katonai Bizottsága által az Orosz Föderáció hozzájárulásáról megfogalmazott ajánlásokat követően az Orosz Föderáció hozzájárulását el kell fogadni.

               (2)

               Az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyv 6. cikke értelmében Dánia nem vesz részt az Európai Unió védelmi vonatkozású határozatainak és tevékenységeinek kidolgozásában és végrehajtásában,

         A KÖVETKEZŐKÉPPEN HATÁROZOTT:
   1. cikk
   A 2008. február 13-i Chad/1/2008 politikai és biztonsági bizottsági határozat 1. cikke helyébe a következő szöveg lép:

      „1. cikk
      Harmadik államok hozzájárulása
      A katonai erők létrehozásával foglalkozó konferenciákat és további konzultációkat követően az Albán Köztársaságnak és az Orosz Föderációnak az Európai Unió csádi köztársasági és közép-afrikai köztársasági katonai műveletéhez történő hozzájárulását el kell fogadni.”

   2. cikk
   A 2008. március 18-i CHAD/2/2008 politikai és biztonsági bizottsági határozat melléklete helyébe a következő szöveg lép:

         „MELLÉKLET
         A 2. cikk (1) bekezdésében említett harmadik államok

                     —

                     az Albán Köztársaság

                     —

                     az Orosz Föderáció”.

   3. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2008. május 28-án.

            a Politikai és Biztonsági Bizottság részéről

            az elnök

         M. IPAVIC

      (1)  HL L 279., 2007.10.23., 21. o.

      (2)  HL L 56., 2008.2.29., 64. o.

      (3)  HL L 107., 2008.4.17., 60. o.


title: A Tanács határozata (2004. június 28.) a munkavállalók szabad mozgásával foglalkozó tanácsadó bizottság tagjainak és póttagjainak kinevezéséről

text:
               18.1.2005

               HU

               Az Európai Unió Hivatalos Lapja

               C 12/4

      A TANÁCS HATÁROZATA

   (2004. június 28.)
   a munkavállalók szabad mozgásával foglalkozó tanácsadó bizottság tagjainak és póttagjainak kinevezéséről
   (2005/C 12/02)
   AZ EURÓPAI UNIÓ TANÁCSA,
   tekintettel a munkavállalók Közösségen belüli szabad mozgásáról szóló, 1968. október 15-i 1612/68/EGK tanácsi rendeletre (1), és különösen annak 26. és 27. cikkére,
   tekintettel a tagállamok kormányai által a Tanácsnak benyújtott, a jelöltek nevét tartalmazó jegyzékre,
   mivel:

               (1)

               a Tanács 2002. május 7-i határozatával (2) a munkavállalók szabad mozgásával foglalkozó tanácsadó bizottság tagjait és póttagjait a 2002. május 7-től2004. május 6-ig terjedő időszakra kinevezte;

               (2)

               a tagok helyük újbóli betöltéséig vagy kinevezésük megújításáig hivatalban maradnak;

               (3)

               az említett bizottság tagjait és póttagjait kétéves időtartama ki kell nevezni,

         A KÖVETKEZŐKÉPPEN HATÁROZOTT:
   Egyetlen cikk
   A Tanács a 2004. május 7. és 2006. május 6. közötti időszakra a munkavállalók szabad mozgásával foglalkozó tanácsadó bizottság tagjainak és póttagjainak a következő személyeket nevezi ki:
   I.   KORMÁNYKÉPVISELŐK

               Ország

               Teljes tagok

               Póttagok

               Belgium

               Jacques OUZIEL
               Manjula EKKA

               Thierry LHOIR

               Cseh Köztársaság

               Martina MICHALCOVÁ
               Miloš TICHÝ

               Zuzana DI FALCO

               Dánia

               Ole Bondo CHRISTENSEN
               Kim TAASBY

               Claus G. P. RYDE

               Németország

               Gisbert BRINKMANN
               Maria Helene GROß

               Dagmar FELDGEN

               Észtország

               Piret LILLEVÄLI
               Carita RAMMUS

               Maarja SAKS

               Görögország

               Andreas KARYDIS
               Lydia KOTROF

               Elissavet DANIIL

               Spanyolország

               María José VERDE FERNÁNDEZ
               Jesús NORBERTO

               Miguel COLINA ROBLEDO

               Franciaország

               Christian LEFEUVRE
               François LEPAGE

               Nadia MAROT

               Írország

               Peter BUCKLEY
               John KELLY

               Gerardine BUCKLEY

               Olaszország

               Maurizio Giuseppe SILVERI
               Augusto VACCARO

               Lea BATTISTONI

               Ciprus

               Nelson NEOCLEUS
               Alecos KELVERIS

               Demetris MICHAELIDES

               Lettország

               Jorens AIZSILS
               Daiga DIMDIŅA

               Linda DIMANTE

               Litvánia

               Rita KAZLAUSKIENE
               Marius GREICIUS

               Ramunas DARULIS

               Luxemburg

               Joseph FABER
               Mariette SCHOLTUS

               Patrice FURLANI

               Magyarország

               SZÉCSÉNYI Rozália
               LUKÁCS Éva

               SZIGETI Borbála

               Málta

               Amanda MAGRI
               Joseph MIZZI

               ………………………..

               Hollandia

               M. BLOMSMA
               V.K. HOEL

               G.WIDERA -STEVENS

               Ausztria

               Ingrid NOWOTNY
               Doris WITEK-WEINDORFER

               Heinz KUTROWATZ

               Lengyelország

               Janusz GRZYB
               Grzegorz PRAGERT

               Magdalena SWEKLEJ

               Portugália

               Terezinha SALGUEIRO GARRIDO
               Ana Cristina SANTOS PEDROSO

               ………………………..

               Szlovénia

               Staša BALOH-PLAHUTNIK
               Radivoj RADAK

               Damjana ŠARČEVIČ

               Szlovákia

               Pavol JUHÁS
               Katarína GERGELOVÁ

               Ľubica GAJDOŠOVÁ

               Finnország

               Mielikki TENHUNEN
               Mirkka MYKKÄNEN

               Tuomo KURRI

               Svédország

               Pontus RINGBORG
               Catrin LIDBOM

               Linnea ARVIUS

               Egyesült Királyság

               Anna HUDZIECZEK
               Andrew MILTON

               ……………………..

         II.   A MUNKAVÁLLALÓI SZERVEZETEK KÉPVISELŐI

               Ország

               Teljes tagok

               Póttagok

               Belgium

               Celien VANMOERKERKE
               Sakis DIMITRAKOPOULOS

               Edwin LOOF

               Cseh Köztársaság

               Jiři VALENTA
               Miroslav FEBER

               Pavel JANÍČKO

               Dánia

               Michael JACOBSEN
               Jens WIENE

               Käthe MUNK RYOM

               Németország

               Volker ROßOCHA
               Renate GABKE

               Günter SCHÖNWALD

               Észtország

               Liina CARR
               Anu TOOTS

               Margarita TUCH

               Görögország

               Georgios PERENTIS
               Georgios SKOULATAKIS

               Efthymios EFTHYMIOU

               Spanyolország

               Ana María CORRAL
               José Maria DIAZ-ROPERO

               Pilar ROC

               Franciaország

               An LENOUAIL-MARLIERE
               Michèle MONRIQUE

               Laurence LAIGO

               Írország

               Esther LYNCH
               Brendan MACKIN

               Rosheen CALLENDER

               Olaszország

               ………………………….
               ………………………….

               ………………………

               Ciprus

               Petros THEOPHANOUS
               Pieris PIERI

               Diomedes DIOMEDOUS

               Lettország

               Iveta OZOLA
               Ivo KRIEVS

               Beata JAKUBOVA

               Litvánia

               Janina MATUIZIENE
               Janina SVEDIENE

               Jovita MESKAUSKIENE

               Luxemburg

               Eduardo DIAS
               Paul DE ARAUJO

               Carlos PEREIRA

               Magyarország

               CZUGLERNE IVÁNY Judit
               GYÖRGY Károly

               PINK Edit

               Málta

               Andrew MIZZI
               ……………………

               Alfred BUHAGIAR

               Hollandia

               S. VAN DE POL
               D.VAARTJES-VAN SUIJDAM

               W.W. MULLER

               Ausztria

               Josef WALLNER
               Oliver RÖPKE

               Gernot MITTER

               Lengyelország

               Krzysztof ROSTKOWSKI
               Bogdan OLSZEWSKI

               Jakub KUS

               Portugália

               Carlos Manuel ALVES TRINDADE
               Rui Manuel OLIVEIRA e COSTA

               Anabela PEREIRA PEIXOTO de MAGALHÃES

               Szlovénia

               Metka ROKSANDIĆ
               Gregor CERAR

               ……………………………..

               Szlovákia

               Magdaléna MELLENOVÁ
               Lucia ŠVIHLOVÁ

               Milan BUŠO

               Finnország

               Kalle RÄISÄNEN
               Salla HEINÄNEN

               Mervi HUUSKONEN

               Svédország

               Thord PETTERSSON
               Lena WIRKKALA

               Ossian WENNSTRÖM

               Egyesült Királyság

               Roger McKENZIE
               Sofi TAYLOR

               Nick CLARK

         III.   A MUNKAADÓI SZERVEZETEK KÉPVISELŐI

               Ország

               Teljes tagok

               Póttagok

               Belgium

               Sonja KOHNENMERGEN
               Philippe STIENON

               Ivo VAN DAMME

               Cseh Köztársaság

               Marie ZVOLSKÁ
               Miroslav FIŘT

               Ivana ŠTURMOVÁ

               Dánia

               Henning GADE
               Flemming DREESEN

               Karina RANSBY

               Németország

               Angela SCHNEIDER-BODIEN
               Alexandra HÖRDER

               Bernhard SCHWARZKOPF

               Észtország

               Lilian SALLASTE
               Heinart PUHKIM

               Renno MÄGI

               Görögország

               Labros PAPAIOANNOU
               Antonios MEGGOULIS

               Leonidas NIKOLOUZOS

               Spanyolország

               Pablo GÓMEZ ALBO
               Roberto SUÁREZ GARCÍA

               Javier IBARS ALVARO

               Franciaország

               Odile MENNETEAU
               Muriel CAILLAT

               Jean-Louis TERDJMAN

               Írország

               Heidi LOUGHEED
               Catherine MAGUIRE

               Arthur FORBES

               Olaszország

               ……………………………..
               ……………………………..

               …………………………

               Ciprus

               Michael ANTONIOU
               Emilios MICHAEL

               Lefteris KARYDIS

               Lettország

               Daiga ERMSONE
               Edgars KORČAGINS

               Anita NIPĀNE

               Litvánia

               Justinas USONIS
               Arturas STRAVINSKAS

               Egidijus KASELIS

               Luxemburg

               Marc KIEFFER
               François ENGELS

               Romain LANNERS

               Magyarország

               KARA Pál
               KOMORÓCZKI István

               SZABADKAI Attila

               Málta

               Mario DEBONO
               Joseph MONTEBELLO

               Tonio FARRUGIA

               Hollandia

               A. VAN DELFT
               S.J.L. NIEUWSMA

               G.A.M. VAN DER GRIND

               Ausztria

               Maria KAUN
               Wolfgang TRITREMMEL

               Christa SCHWENG

               Lengyelország

               Andrzej JANKOWSKI
               Jacek MĘCINA

               Tomasz WIKA

               Portugália

               Cristina NAGY MORAIS
               Nuno BERNARDO

               Marcelino PENA COSTA

               Szlovénia

               Staša PIRKMAIER
               Metka PENKO NATLAČEN

               Urška JEREB

               Szlovákia

               Jozef HORVÁTH
               Vladimír KALINA

               Petra ŠUSTEKOVÁ

               Finnország

               Katja LEPPÄNEN
               Mikko RÄSÄNEN

               Mikko NYYSSÖLÄ

               Svédország

               Karin EKENGER
               Markus GUSTAFSSON

               Fredrik SEGERFELDT

               Egyesült Királyság

               Anthony THOMPSON
               Emmeline OWENS

               Sumantra PRASAD

      Kelt Luxembourgban, 2004. június 28-án.

            a Tanács részéről

            az elnök

         M. CULLEN

      (1)  HL L 257., 1968.10.18., 2. o.

      (2)  HL C 119., 2002.5.22., 1. o.


title: 2012/113/EU: A Tanács határozata ( 2012. február 14. ) az Európai Unió és az Indonéz Köztársaság között a légi közlekedés bizonyos kérdéseiről létrejött megállapodás megkötéséről

text:
               24.2.2012

               HU

               Az Európai Unió Hivatalos Lapja

               L 52/1

         A TANÁCS HATÁROZATA
   (2012. február 14.)
   az Európai Unió és az Indonéz Köztársaság között a légi közlekedés bizonyos kérdéseiről létrejött megállapodás megkötéséről
   (2012/113/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament véleményére,
   mivel:

               (1)

               A Tanács 2003. június 5-én felhatalmazta a Bizottságot, hogy tárgyalásokat kezdeményezzen harmadik országokkal a meglévő kétoldalú megállapodások egyes rendelkezéseinek uniós szintű megállapodással való felváltásáról.

               (2)

               A 2011/663/EU tanácsi határozatnak (1) megfelelően, az Európai Unió és az Indonéz Köztársaság között a légi közlekedés bizonyos kérdéseiről létrejött megállapodást (2) („megállapodás”) aláírták és ideiglenesen alkalmazták, figyelemmel annak megkötésére.

               (3)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és az Indonéz Köztársaság között a légi közlekedés bizonyos kérdéseiről létrejött megállapodást (3) („megállapodás”) a Tanács az Unió nevében jóváhagyja.
   2. cikk
   Az Unió nevében a megállapodás 8. cikkének (1) bekezdésében előírt értesítést a Tanács elnöke teszi meg.
   3.cikk
   Ez a határozat az elfogadásának napján lép hatályba.

      Kelt Brüsszelben, 2012. február 14-én.

            a Tanács részéről

            az elnök

         M. LIDEGAARD

      (1)  HL L 264., 2011.10.8., 1. o.

      (2)  HL L 264., 2011.10.8., 2. o.

      (3)  A megállapodást (HL L 264., 2011.10.8., 2. o.) az aláírásról szóló határozattal együtt tették közzé.


title: A Tanács határozata ( 2012. július 16. ) az Európai Szakképzés-fejlesztési Központ igazgatótanácsának újraalakításáról

text:
               31.7.2012

               HU

               Az Európai Unió Hivatalos Lapja

               C 228/3

         A TANÁCS HATÁROZATA
   (2012. július 16.)
   az Európai Szakképzés-fejlesztési Központ igazgatótanácsának újraalakításáról
   2012/C 228/02
   AZ EURÓPAI KÖZÖSSÉGEK TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre, és különösen annak 4. cikkére (1),
   tekintettel a tagállamok kormányai által saját képviselőik vonatkozásában és a Bizottság által a munkavállalói és a munkáltatói szervezetek képviselői vonatkozásában a Tanácsnak benyújtott jelöltlistákra,
   mivel:

               (1)

               A Tanács 2009. szeptember 14-i határozatával (2) a 2009. szeptember 18-tól2012. szeptember 17-ig tartó időszakra kinevezte az Európai Szakképzés-fejlesztési Központ igazgatótanácsának tagjait.

               (2)

               A központ igazgatótanácsának tagjait hároméves időtartamra kell kinevezni,

         A KÖVETKEZŐKÉPPEN HATÁROZOTT:
   1. cikk
   A Tanács a 2009. szeptember 18-tól2012. szeptember 17-ig tartó időszakra a következő személyeket nevezi ki az Európai Szakképzés-fejlesztési Központ igazgatótanácsának tagjaivá:
   I.   KORMÁNYKÉPVISELŐK

               Belgium (rotációs rend)

               Flamand Közösség – Micheline SCHEYS
               Francia Közösség – Isabelle VOITURIER

               Bulgária

               Emilia VALCHOVSKA

               Cseh Köztársaság

               Jakub STÁREK

               Dánia

               Lars MORTENSEN

               Németország

               Peter THIELE

               Észtország

               Kalle TOOM

               Görögország

                   (3)

               Spanyolország

               Jesús BARROSO BARRERO

               Franciaország

               Jean-Marc HUART

               Írország

               John MC GRATH

               Olaszország

               Lucia SCARPITTI

               Ciprus

               George PAPAGEORGIOU

               Lettország

               Janis GAIGALS

               Litvánia

               Aleksandra SOKOLOVA

               Luxemburg

               Antonio DE CAROLIS

               Magyarország

               ODROBINA László

               Málta

               James J. CALLEJA

               Hollandia

               Peter van IJSSELMUIDEN

               Ausztria

               Reinhard NÖBAUER

               Lengyelország

               Piotr BARTOSIAK

               Portugália

               Isilda FERNANDES

               Románia

               Gabriela CIOBANU

               Szlovénia

               Anton SIMONIČ

               Szlovákia

               Juraj VANTUCH

               Finnország

               Tarja RIIHIMÄKI

               Svédország

               Carina LINDEN

               Egyesült Királyság

               Marilyn EAST

   II.   MUNKAVÁLLALÓI SZERVEZETEK KÉPVISELŐI

               Belgium

               Jef MAES

               Bulgária

                   (4)

               Cseh Köztársaság

               Petr PEČENKA

               Dánia

               Erik SCHMIDT

               Németország

               Hermann NEHLS

               Észtország

               Kaja TOOMSALU

               Görögország

                   (4)

               Spanyolország

               Fernando PUIG-SAMPER

               Franciaország

               Laurence MARTIN

               Írország

               Frank VAUGHAN

               Olaszország

               Bruno VITALI

               Ciprus

               Nicos NICOLAOU

               Lettország

               Ruta PORNIECE

               Litvánia

               Tatjana BABRAUSKIENE

               Luxemburg

               Danièle NIELES

               Magyarország

                   (4)

               Málta

               Kevin BONELLO

               Hollandia

               Hubertus (Bert) Van der SPEK

               Ausztria

               Alexander PRISCHL

               Lengyelország

                   (4)

               Portugália

               Antonio Louis CORREIA

               Románia

               Gheorghe SIMION

               Szlovénia

               Anton ROZMAN

               Szlovákia

               Alexander KURTANSKÝ

               Finnország

               Kirsi RASINAHO

               Svédország

               German BENDER

               Egyesült Királyság

               Iain MURRAY

   III.   MUNKÁLTATÓI SZERVEZETEK KÉPVISELŐI

               Belgium

               Jan DELFOSSE

               Bulgária

               Daniela SIMIDCHIEVA

               Cseh Köztársaság

               Miloš RATHOUSKÝ

               Dánia

               Henrik BACH MORTENSEN

               Németország

               Barbara DORN

               Észtország

               Marek SEPP

               Görögország

               Evangelos BOUMIS

               Spanyolország

               Juan Carlos TEJEDA HISADO

               Franciaország

               Siham SAIDI

               Írország

               Tony DONOHOE

               Olaszország

               Claudio GENTILI

               Ciprus

               Michael PILIKOS

               Lettország

               Marina SKLARA

               Litvánia

               Dovile BASKYTE

               Luxemburg

               Paul KRIER

               Magyarország

               BÁLINT Adrienn

               Málta

               Jeanelle CATANIA

               Hollandia

               G.A.M van der GRIND

               Ausztria

               Gerhard RIEMER

               Lengyelország

               Andrzej STEPNIKOWSKI

               Portugália

                   (5)

               Románia

                   (5)

               Szlovénia

               Anze HIRSL

               Szlovákia

                   (5)

               Finnország

               Satu AGREN

               Svédország

               Karin THAPPER

               Egyesült Királyság

                   (5)

      Kelt Brüsszelben, 2012. július 16-án.

            a Tanács részéről

            az elnök

         S. ALETRARIS

      (1)  HL L 39., 1975.2.13., 1. o.

      (2)  HL C 226., 2009.9.19., 2. o.

      (3)  A későbbiekben fogják kinevezni.

      (4)  A későbbiekben fogják kinevezni.

      (5)  A későbbiekben fogják kinevezni.


title: 2007/35/EK: A Tanács határozata ( 2007. január 22. ) az egyrészről az Európai Közösségek és azok tagállamai, másrészről az Azerbajdzsán Köztársaság közötti partnerségi és együttműködési megállapodáshoz csatolt, a partnerségi és együttműködési megállapodás rendelkezéseinek a kétoldalú textilkereskedelemre történő kiterjesztéséről szóló jegyzőkönyvnek a kétoldalú textilmegállapodások lejártának figyelembevételével történő megkötéséről

text:
               24.1.2007

               HU

               Az Európai Unió Hivatalos Lapja

               L 17/13

         A TANÁCS HATÁROZATA
   (2007. január 22.)
   az egyrészről az Európai Közösségek és azok tagállamai, másrészről az Azerbajdzsán Köztársaság közötti partnerségi és együttműködési megállapodáshoz csatolt, a partnerségi és együttműködési megállapodás rendelkezéseinek a kétoldalú textilkereskedelemre történő kiterjesztéséről szóló jegyzőkönyvnek a kétoldalú textilmegállapodások lejártának figyelembevételével történő megkötéséről
   (2007/35/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére, a 300. cikk (2) bekezdése első albekezdésének első mondatával összefüggésben,
   tekintettel a Bizottság javaslatára,
   mivel:

               (1)

               2006. március 13-án a Tanács felhatalmazta a Bizottságot arra, hogy az egyrészről az Európai Közösségek és azok tagállamai, másrészről az Azerbajdzsán Köztársaság közötti partnerségi és együttműködési megállapodás módosítására irányuló tárgyalásokat kezdeményezzen az Azerbajdzsán Köztársasággal annak biztosítása érdekében, hogy az egyéb árucikkekkel folytatott kereskedelemre vonatkozó elveket hivatalosan is kiterjesszék a textiltermékek kereskedelmére. Ezek a tárgyalások sikeresen lezárultak.

               (2)

               A partnerségi és együttműködési megállapodást módosító jegyzőkönyvet az Európai Közösségnek meg kell kötnie,

         A KÖVETKEZŐKÉPPEN HATÁROZOTT:
   1. cikk
   Az egyrészről az Európai Közösségek és azok tagállamai, másrészről az Azerbajdzsán Köztársaság közötti partnerségi és együttműködési megállapodást módosító, a partnerségi és együttműködési megállapodás rendelkezéseinek a kétoldalú textilkereskedelemre történő kiterjesztéséről szóló jegyzőkönyv, a kétoldalú textilmegállapodások lejártának figyelembevételével, a Közösség nevében jóváhagyásra kerül.
   A jegyzőkönyv szövegét csatolták ehhez a határozathoz.
   2. cikk
   A Tanács elnöke felhatalmazást kap, hogy kijelölje a jegyzőkönyvnek a Közösséget jogilag kötelező aláírására jogosult személy(eke)t.

      Kelt Brüsszelben, 2007. január 22-én.

            a Tanács részéről

            az elnök

         F.-W. STEINMEIER

    ---documentbreak---

               24.1.2007

               HU

               Az Európai Unió Hivatalos Lapja

               L 17/14

         JEGYZŐKÖNYV
   az egyrészről az Európai Közösségek és azok tagállamai, másrészről az Azerbajdzsán Köztársaság közötti partnerségi és együttműködési megállapodáshoz csatolt, a partnerségi és együttműködési megállapodás rendelkezéseinek a kétoldalú textilkereskedelemre történő kiterjesztéséről szóló, a kétoldalú textilmegállapodások lejártának figyelembevételével történő megkötéséről
   AZ EURÓPAI KÖZÖSSÉG,
   egyrészről, és
   AZ AZERBAJDZSÁN KÖZTÁRSASÁG,
   másrészről,
   mivel:

               (1)

               Az egyrészről az Európai Közösségek és azok tagállamai, másrészről az Azerbajdzsán Köztársaság közötti partnerségi és együttműködési megállapodás 1999. július 1-jén lépett hatályba.

               (2)

               Tárgyalásokra került sor annak biztosítása érdekében, hogy a partnerségi és együttműködési megállapodás egyéb árucikkek kereskedelmére vonatkozó rendelkezéseit hivatalosan a textiltermékek kereskedelmére is kiterjesszék.

               (3)

               A partnerségi és együttműködési megállapodás megfelelő módosításait el kell fogadni,

         A KÖVETKEZŐKÉPPEN HATÁROZTAK:
   1. cikk
   Az egyrészről az Európai Közösségek és azok tagállamai, másrészről az Azerbajdzsán Köztársaság közötti partnerségi és együttműködési megállapodás a következőknek megfelelően módosul:

               1.

               a 12. cikkben a 17. cikkre történő hivatkozást törölni kell;

               2.

               a 17. cikket törölni kell.

         2. cikk
   Ez a jegyzőkönyv a partnerségi és együttműködési megállapodás szerves részét képezi.
   3. cikk
   Ez a jegyzőkönyv az aláírását követő hónap első napján lép hatályba.
   4. cikk
   Ez a jegyzőkönyv két-két eredeti példányban készült a szerződő felek hivatalos nyelvein, amely szövegek mindegyike egyaránt hiteles.


title: 2009/666/EK: Az Európai Parlament határozata ( 2009. április 23. ) az Európai Globális Navigációs Műholdrendszer (GNSS) Ellenőrzési Hatósága 2007-es pénzügyi évre vonatkozó elszámolásának lezárásáról

text:
               26.9.2009

               HU

               Az Európai Unió Hivatalos Lapja

               L 255/166

      AZ EURÓPAI PARLAMENT HATÁROZATA

   (2009. április 23.)
   az Európai Globális Navigációs Műholdrendszer (GNSS) Ellenőrzési Hatósága 2007-es pénzügyi évre vonatkozó elszámolásának lezárásáról
   (2009/666/EK)
   AZ EURÓPAI PARLAMENT,

               —

               tekintettel az Európai Globális Navigációs Műholdrendszer (GNSS) (1) Ellenőrzési Hatóságának a 2007-es pénzügyi évre vonatkozó végleges éves beszámolójára (2),

               —

               tekintettel a Számvevőszéknek az Európai Globális Navigációs Műholdrendszer (GNSS) Ellenőrzési Hatósága 2007-es pénzügyi évre vonatkozó végleges éves beszámolójáról szóló jelentésére, a Hatóság válaszaival együtt (3),

               —

               tekintettel a Tanács 2009. február 10-i ajánlására (5588/2009 – C6-0060/2009),

               —

               tekintettel az EK-Szerződésre és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (4) és különösen annak 185. cikkére,

               —

               tekintettel az európai műholdas rádiónavigációs programokat üzemeltető struktúrák létrehozásáról szóló, 2004. július 12-i 1321/2004/EK tanácsi rendeletre (5) és különösen annak 12. cikkére,

               —

               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (6) és különösen annak 94. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6-0164/2009),

               1.

               megállapítja, hogy az Európai Globális Navigációs Műholdrendszer (GNSS) Ellenőrzési Hatóságának végleges éves beszámolója megfelel a Számvevőszék jelentése mellékletének;

               2.

               jóváhagyja az Európai Globális Navigációs Műholdrendszer (GNSS) Ellenőrzési Hatósága 2007-es pénzügyi évre vonatkozó elszámolásának lezárását;

               3.

               utasítja elnökét, hogy továbbítsa ezt a határozatot az Európai Globális Navigációs Műholdrendszer (GNSS) Ellenőrzési Hatósága ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon közzétételéről az Európai Unió Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Klaus WELLE

      (1)  GNSS: globális navigációs műholdrendszerek (Global Navigation Satellite Systems).

      (2)  HL C 278., 2008.10.31., 38. o.

      (3)  HL C 311., 2008.12.5., 107. o.

      (4)  HL L 248., 2002.9.16., 1. o.

      (5)  HL L 246., 2004.7.20., 1. o.

      (6)  HL L 357., 2002.12.31., 72. o.


title: A Tanács (EU) 2015/2090 határozata (2015. november 17.) a Régiók Bizottsága egy német tagjának kinevezéséről

text:
               19.11.2015

               HU

               Az Európai Unió Hivatalos Lapja

               L 302/109

         A TANÁCS (EU) 2015/2090 HATÁROZATA
   (2015. november 17.)
   a Régiók Bizottsága egy német tagjának kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a német kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

               (2)

               Jacqueline KRAEGE hivatali idejének lejártát követően a Régiók Bizottsága egy tagjának helye megüresedett.

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottsága tagjává nevezi ki a következő személyt:

               —

               Frau Heike RAAB, Staatssekretärin, Bevollmächtigte des Landes Rheinland-Pfalz beim Bund und für Europa, für Medien und Digitales.

         2. cikk
   Ez a határozat az elfogadásának napján lép hatályba.

      Kelt Brüsszelben, 2015. november 17-én.

            a Tanács részéről

            az elnök

         J. ASSELBORN

      (1)  HL L 20., 2015.1.27., 42. o.

      (2)  HL L 31., 2015.2.7., 25. o.

      (3)  HL L 159., 2015.6.25., 70. o.